**Előterjesztés**

**A Gárdonyi Géza Színház részére költségvetési forrás biztosítására**

Tisztelt Közgyűlés!

Korábbi előterjesztésem alapján a T. Közgyűlés 2023. június 2-i ülésén az alábbi határozatot fogadta el:

395/2023. (VI. 22.) közgyűlési határozat

Eger Megyei Jogú Város Közgyűlése, az általa létrehozott Gárdonyi Géza Színház működését segítő és támogató ideiglenes bizottság az augusztusi közgyűlésre készítse el beszámolóját. Ezen beszámoló eredménye alapján tegyen javaslatot arra vonatkozóan, hogy a Gárdonyi Géza Színház mekkora mértékű további támogatásban részesüljön.  A Gazdasági Iroda egyidejűleg jelölje meg azokat a címszámokat, ahol augusztus végéig megtakarítás keletkezik, vagy várhatóan megtakarítás keletkezhet.  A támogatás odaítélése akár részletekben is történhet.

Felelős: Ideiglenes bizottság elnöke

Gazdasági Iroda vezetője

Határidő:  2023. aug. 23.

A Gárdonyi Géza Színház vezetője 2023. augusztus 3-án kelt levelében az alábbiakról tájékoztatta többek között Mirkóczki Ádám polgármester urat és Földvári Győző intézményi biztos urat:

„*A 2023/2024-es színházi évad megkezdéséhez, folytatásához és a gazdasági év befejezéséhez elengedhetetlenül szükséges a még hiányzó, mintegy 70 millió Ft költségvetéskiegészítés. Az áprilisi közgyűlésen megszavazott 20,5 millió Ft költségvetéskiegészítést nettó kaptuk meg, annak Áfa tartalma, valamint a még hiányzó 50 millió Ft + Áfa teszi ki a fent említett 70 millió Ft + Áfa költségvetéskiegészítést. A júniusi közgyűlés augusztusig tolta ki az összegről való döntést, annak jóváhagyását.*

*Egyeztettem Orosz Lászlóné Ibolya képviselő asszonnyal, aki a júniusi e tárgyú előterjesztést közgyűlés elé vitte, valamint Földvári Győző tanácsnok úrral, aki az intézmények megbízott kapcsolattartója. Földvári úr javaslatára írok Önnek, amelyben arra kérem Önt, hogy gondoskodjon a színház költségvetéskiegészítésének mihamarabbi napirendre tűzéséről. A legközelebbi közgyűlésnek döntenie kell ebben a kérdésben, az ügy nem tűr halasztást. Amennyiben a következő közgyűlésen nem születik döntés, október végével megszűnhet a Gárdonyi Géza Színház működése.*

*Kérem, gondoskodjon a Gárdonyi Géza Színház ügyének napirendre tűzéséről*.”

A hivatkozott 395/2023. (VI. 22.) közgyűlési határozatnak a Gazdasági Irodát érintő, a megtakarítással érintett címszámok felülvizsgálatának eredményéről sajnos nem rendelkezek információval. Ezért a 2023. évre elfogadott költségvetésben szereplő alábbi címszámok felülvizsgálatára teszek javaslatot. Tisztelettel kérem a Gazdasági Irodát tekintse át az alábbi címszámokon szereplő összegeket és a szeptemberi közgyűlést megelőzően készítsen javaslatot, illetve adjon információt arra vonatkozóan, hogy a megjelölt címszámokon milyen összegű szabad források vannak jelenleg, illetve melyek azok a címszámok, amelyekre vonatkozóan már kötelezettségvállalással rendelkezik az Önkormányzat.

Címszám  Megnevezése Költségvetésben jóváhagyott előirányzat   
 6 Galambmentesítés 2 eFt.

13  Polgármesteri .Hiv. beruházások 33,5 eFt + 5 eFt

felújítások

23 ÁFA befizetés 590.638.968,- Ft

31 Rágcsáló és szúnyogírtás 4 eFt

37 Továbbszámlázott szolgáltatások 63,5 eFt

55 Márai Központ üzemeltetése 75.726.026,- Ft.

124 Vagyon jellegű kiadások 70 eFt

134 Ingatlanvásárlás 20 eFt

151 Intézmények tervszerű kisfelújítás 107.500.000,- Ft.

211 Egyéb tárgyi eszköz beszerzés 46 eFt

216 Zöldterület fejlesztés és

közterületi alkotások létesítése 10eFt

301 GGSzínház Non-profit Kft-vé alak. 3eFt.

A Színház működése veszélybe került, kérem képviselőtársaimat, fogadják el a határozati javaslatban foglaltakat.

Eger, 2023. 08. 10.

**Orosz Lászlóné**

önkormányzati képviselő

**Határozati javaslat:**

Eger Megyei Jogú Város Közgyűlése felkéri EMJV Gazdasági Irodájának vezetőjét, hogy 2023. augusztus 25. napjáig készítsen kimutatást Eger MJV képviselői részére az Önkormányzat 2023. évi költségvetése II/6, 13, 23, 31, 37, 55, 124, 134, 151, 211, 216 és 301. címszámán rendelkezésre álló, kötelezettségvállalással nem terhelt szabad pénzeszközökről.

Felelős: Juhász Tamás Gazdasági Iroda vezetője

Határidő: 2023. augusztus 25.